วิจัยสมุนไพร ป้องกัน ฟื้นฟูสุขภาพ ใช้เป็นยารักษาผู้ป่วยร่วมกับการแพทย์แผนปัจจุบัน
นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานสักขีพยานพิธีลงนามบันทึกข้อตกลงความร่วมมือทางวิชาการและบริการด้านการแพทย์แผนไทยและการแพทย์ทางเลือก ระหว่างกรมการแพทย์แผนไทยและการแพทย์ทางเลือก กับมหาวิทยาลัยสยาม ในการส่งเสริมสนับสนุนศึกษาวิจัยพัฒนาด้านสมุนไพรทางการแพทย์ พัฒนาด้านบุคลากร ด้านการรักษาพยาบาลแบบบูรณาการของทั้ง 2 หน่วยงาน ด้วยการทำ อาทิ หลักสูตรการดูแลผู้สูงอายุด้วยศาสตร์การแพทย์แผนไทยและการแพทย์ผสมผสาน หลักสูตรการเพิ่มพูนประสบการณ์การใช้ยาแผนไทยและยาในบัญชียาหลักแห่งชาติ หลักสูตรการใช้กัญชาทางการแพทย์แผนไทยสนับสนุนทุนวิจัยให้กับคณาจารย์ที่ต้องการทำวิจัยด้านศาสตร์การแพทย์แผนไทย ขับเคลื่อนและร่วมมือผลิตหลักสูตรการแพทย์แผนไทยการแพทย์แผนจีนการแพทย์ทางเลือกวิจัยพัฒนาสมุนไพรให้สามารถนำไปใช้ในระบบบริการสุขภาพได้อย่างมีประสิทธิภาพขยายผลนำไปสู่ความร่วมมือในด้านอื่นๆ ความร่วมมือกันครั้งนี้ถือเป็นจุดเริ่มต้น ในการผลักดันการศึกษาวิจัย พัฒนาสมุนไพรให้เกิดองค์ความรู้เทคโนโลยีและนวัตกรรมใหม่ๆ เกี่ยวกับสมุนไพรกัญชา กัญชง ฟ้าทะลายโจร กระชายขาวและสมุนไพรอื่น ให้สามารถใช้มาดูแลป้องกันและฟื้นฟูสุขภาพ หรือใช้เป็นยารักษาผู้ป่วยร่วมกับการแพทย์แผนปัจจุบันต่อไป